《怅望 其三》
明代·徐枋

新秋疏雨晚萧萧，岁月江河共寂寥。怅望天南多战伐，悲歌日暮起渔樵。

几年未见参旗举，入晓犹看斗柄招。已罢东风乘汐汛，那知吴市有吹箫。

作者简介：（1622—1694）明末清初江南长洲人，字昭法，号俟斋、秦余山人。明崇祯十五年举人。以父死于南明之亡，隐居邓尉山中，旋移灵岩，终身不入城市，卖画自给。筑室名涧上草堂。弟子潘耒举鸿博授官归，跪门外三日，始许入见，责之云：“吾不图子之至于斯也！”诗书画均工。有《居易堂集》。